ΌΝΟΜΑ:

**ΕΠΙΘΕΤΑ**

Οι λέξεις που συνοδεύουν τα ουσιαστικά και μας δίνουν πληροφορίες για αυτά, δηλαδή φανερώνουν τι λογής είναι, λέγονται **επίθετα**.

Τα επίθετα δεν τα βρίσκουμε ποτέ μόνα τους στο λόγο. Πάντα συνοδεύουν και προσδιορίζουν κάποιο ουσιαστικό.

π.χ. ο τσιμεντένιος δρόμος

 η γλυκιά καραμέλα

 το λευκό τριαντάφυλλο

Τα επίθετα έχουν τρία γένη: αρσενικό, θηλυκό, ουδέτερο.

Κάθε επίθετο μπορεί να σχηματιστεί και στα τρία γένη.

|  |  |  |
| --- | --- | --- |
| αρσενικό  | θηλυκό  | ουδέτερο  |
| ο καλός ο ωραίος ο γαλάζιος  | η καλή η ωραία η γαλάζια  | το καλό το ωραίο το γαλάζιο |

ΑΣΚΗΣΕΙΣ

1. Συμπλήρωσε ένα επίθετο μπροστά από κάθε ουσιαστικό

................................... ήλιος

................................... περιστέρι

................................... ουρανός

................................... σούπα

................................... ποτήρι

................................... καναπές

................................... θάλασσα

................................... τσάντα

................................... ψωμί

1. Υπογράμμισε τα επίθετα

πήλινο βαζάκι

δερμάτινο σακάκι

ποδηλατικός αγώνας

ποτήρι κρυστάλλινο

ξύλινο παντζούρι

σωλήνας μεταλλικός

δερμάτινο σακάκι

κάλτσα μάλλινη

λαμπερός ήλιος

1. Διάβασε το κειμενάκι και υπογράμμισε τα επίθετα:

Σε χρόνια μακρινά και ξεχασμένα, σε ένα πυκνό και σκοτεινό δάσος, ζούσε μια τρανή μάγισσα. Για σπίτι είχε ένα πέτρινο λόφο μέσα στο δάσος.

Ο λόφος ήταν κούφιος και σχηματιζόταν έτσι μια τεράστια σπηλιά. Μέσα στο βράχο ήταν ένας εντυπωσιακός πύργος με πολλές στοές και διαδρόμους που ένωναν ψηλοτάβανες και χαμηλοτάβανες αίθουσες. Αυτές έφταναν μέχρι την κορυφή του λόφου.

Εκεί πάνω ήταν και το παρατηρητήριο της μάγισσας. Μπορούσε να βλέπει κάτω το απέραντο δάσος και να αγναντεύει τη μαγεμένη λίμνη της ανάμεσα στα θεόρατα βουνά.